DEĊIŻJONI TAL-KUMMISSJONI
tas-27 ta' Ġunju 2008
li temenda l-Annessi I u II tad-Deċiżjoni 79/542/KEE fir-rigward tar-rekwiżiti għaċ-ċertifikazzjoni ta' importazzjonijiet fil-Komunità ta' ċerti annimali ungulati ħajjin u l-laħam frisk tagħhom
(notifikata bid-dokument numru C(2008) 3040)
(Test b'rilevanza għaż-ŻEE)
(2008/752/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 2002/99/KE tas-16 ta' Diċembru 2002 li tistabbilixxi r-regoli sanitarji għall-annimali u li jiddeterminaw il-produzzjoni, l-ipproċessar, id-distribuzzjoni u l-introduzzjoni ta' prodotti li joriġinaw mill-annimali u li huma għall-konsum uman (1), u b'mod partikolari l-frażi ta' introduzzjoni ta' l-Artikolu 8, l-ewwel subparagrafu tal-paragrafu (1) ta' l-Artikolu 8 u l-paragrafu (4) ta' l-Artikolu 8 tagħha,
Wara li kkunsidrat id-Direttiva tal-Kunsill 2004/68/KE tas-26 ta' April 2004 li tistabbilixxi r-regoli tas-saħħa ta' l-annimali għall-importazzjoni lejn u t-rnżitu fil-Komunità għal ċerti annimali ungulati ħajjin, u temenda d-Direttivi 90/426/KEE u 92/65/LEE u tħassar id-Direttiva 72/462/KEE (2), u b'mod partikolari l-Artikolu 13(1)(e) tagħha,
Billi:
(1)
Il-Parti 1 ta' l-Annessi I u II tad-Deċiżjoni 79/542/KEE tal-21 ta' Diċembru 1976 li telenka lista ta' pajjiżi terzi jew partijiet minnhom, u li tistipola l-kundizzjonijiet ta' ċertifikazzjoni tas-saħħa pubblika u veterinarja għal importazzjoni fil-Komunità ta' ċerti annimali ħajjin u l-laħam frisk tagħhom (3) tistabbilixxi lista ta' pajjiżi terzi u partijiet ta' pajjiżi terzi li minnhom l-Istati Membri huma awtorizzati li jimportaw ċerti annimali ħajjin u l-laħam frisk tagħhom.
(2)
Skond id-Deċiżjoni 79/542/KEE, l-importazzjonijiet ta' dawk l-annimali u l-laħam għandhom ikunu konformi mar-rekwiżiti stipulati fil-mudelli xierqa taċ-ċertifikat veterinarju stipulati fl-Annessi ta' dik id-Deċiżjoni. Il-mudelli taċ-ċertifikati veterinarji għall-annimali huma stipulati fil-Parti 2 ta' l-Anness I tad-Deċiżjoni 79/542/KEE u l-mudelli għal-laħam huma stipulati fil-Parti 2 ta' l-Anness II.
(3)
Filwaqt li titqies l-applikazzjoni tar-Regolament (KE) Nru 852/2004 tal-Parlament Ewropew u tal-Kunsill tad-29 ta' April 2004 dwar l-iġjene ta' l-oġġetti ta' l-ikel (4), ir-Regolament (KE) Nru 853/2004 tal-Parlament Ewropew u tal-Kunsill tad-29 ta' April 2004 li jistabbilixxi ċerti regoli speċifiċi ta' iġjene għall-ikel li joriġina mill-annimali (5) u r-Regolament (KE) Nru 854/2004 tal-Parlament Ewropew u tal-Kunsill tad-29 ta' April 2004 li jippreskrivi regoli speċifiċi għall-organizzazzjoni ta' kontrolli uffiċjali fuq prodotti li joriġinaw mill-annimali maħsuba għall-konsum uman (6) u l-atti li jimplimentaw dawk ir-Regolamenti, jeħtieġ li jiġu emendati u aġġornati l-kundizzjonijiet Komunitarji tas-saħħa pubblika u r-rekwiżiti ta' ċertifikazzjoni għall-importazzjoni fil-Komunità ta' laħam frisk mill-ungulati domestiċi (annimali bovini, porċini, ovini u kaprini, u solipedi domestiċi), minn mammali oħra ta' l-art imrobbija li mhumiex ungulati domestiċi, u minn ungulati slavaġġ.
(4)
Ir-Regolament tal-Kummissjoni (KE) Nru 1688/2005 ta' l-14 ta' Ottubru 2005 li jimplimenta r-Regolament (KE) Nru 853/2004 tal-Parlament Ewropew u tal-Kunsill fir-rigward ta' garanziji speċjali li jikkonċernaw is-salmonella għall-konsenji lejn il-Finlandja u l-Iżvezja ta' ċertu laħam u bajd (7), jistipula r-regoli ta' kampjunar applikabbli għal-laħam minn annimali bovini u porċini, inkluż il-laħam ikkapuljat, maħsuba għall-Finlandja u l-Iżvezja.
(5)
Il-mudelli taċ-ċertifikati veterinarji “BOV” u “POR” stipulati fil-Parti 2 ta' l-Anness II tad-Deċiżjoni 79/542/KEE għandhom jiġu emendati sabiex ikun jidher mill-attestazzjonijiet tas-saħħa pubblika f'dawk iċ-ċertifikati li l-konsenji tal-laħam koperti minn dawk iċ-ċertifikati jikkonformaw mar-rekwiżiti stipulati fir-Regolament (KE) Nru 1688/2005.
(6)
Ir-Regolament (KE) Nru 2073/2005 tal-15 ta' Novembru 2005 dwar il-kriterji mikrobijoloġiċi għall-oġġetti ta' l-ikel (8) jistipula l-kriterji mikrobijoloġiċi għal ċerti mikro-organiżmi u r-regoli ta' implimentazzjoni li jridu jikkonformaw magħhom l-operaturi fis-settur ta' l-ikel huma u jimplimentaw il-miżuri ġenerali u speċifiċi ta' iġjene msemmija fl-Artikolu 4 tar-Regolament (KE) Nru 852/2004. Dan jipprovdi li l-operaturi fis-settur ta' l-ikel għandhom jiżguraw li l-oġġetti ta' l-ikel jikkonformaw mal-kriterji mikrobijoloġiċi rilevanti stabbiliti f'dak ir-Regolament.
(7)
Il-mudelli taċ-ċertifikati veterinarji “BOV”“POR”, “OVI”, “EQU”, “RUF”, “RUW”, “SUF”, “SUW” u “EQW” stipulati fil-Parti 2 ta' l-Anness II tad-Deċiżjoni 79/542/KEE għandhom jiġu emendati sabiex ikun jidher miċ-ċertifikazzjonijiet tas-saħħa pubblika f'dawk iċ-ċertifikati li l-konsenji tal-laħam u l-laħam ikkapuljat koperti minn dawk iċ-ċertifikati jikkonformaw mar-rekwiżiti stipulati fir-Regolament (KE) Nru 2073/2005.
(8)
Ir-Regolament tal-Kummissjoni (KE) Nru 2075/2005 tal-5 ta' Diċembru 2005 li jistipula regoli speċifiċi għal kontrolli uffiċjali għat-Trichinella fil-laħam (9) jistipula regoli speċifiċi dwar il-kontrolli uffiċjali għat-Trichinella f'ċertu laħam. Il-mudelli taċ-ċertifikati veterinarji “POR”, “EQU”, “SUF”, “SUW” u “EQW” stipulati fil-Parti 2 ta' l-Anness II tad-Deċiżjoni 79/542/KEE għandhom jiġu emendati sabiex ikun jidher miċ-ċertifikazzjonijiet tas-saħħa pubblika f'dawk iċ-ċertifikati li l-konsenji tal-laħam koperti minn dawk iċ-ċertifikati jikkonformaw mar-rekwiżiti stipulati fir-Regolament (KE) Nru 2075/2005.
(9)
Skond ir-Regolament (KE) Nru 999/2001 tal-Parlament Ewropew u tal-Kunsill tat-22 ta' Mejju 2001 li jistabbilixxi regoli għall-prevenzjoni, il-kontroll u l-eradikazzjoni ta' ċertu enċefalopatija sponġiformi li tinxtered (10), materjal speċifikat ta' riskju ma għandux jiġi impurtat fil-Komunità.
(10)
L-Anness IX tar-Regolament (KE) Nru 999/2001 jistipula r-regoli fir-rigward ta' l-enċefalopatija sponġiformi li tinxtered (TSE) għall-importazzjoni fil-Komunità ta' annimali ħajjin, embrijuni, ova u prodotti li joriġinaw mill-annimali marbuta mal-kategorizzazzjoni ta' pajjiżi skond ir-riskju tagħhom ta' enċefalopatija sponġiformi bovina. Fl-interess taċ-ċarezza u l-konsistenza tal-leġiżlazzjoni Komunitarja, ir-rekwiżiti ta' l-importazzjoni li huma marbuta mat-TSE stipulati f'dak ir-Regolament għandhom jiġu inklużi fil-mudelli taċ-ċertifikati veterinarji għal annimali bovini ħajjin u laħam frisk tal-bovini, l-ovini u l-kaprini. Il-mudelli “BOV-X”, u “BOV-Y” stipulati fil-Parti 2 ta' l-Anness I tad-Deċiżjoni 79/542/KEE u l-mudelli “BOV” u “OVI” stipulati fil-Parti 2 ta' l-Anness II ta' dik id-Deċiżjoni għandhom jiġu emendati skond dan.
(11)
Fid-dawl tal-bidu ta' l-applikazzjoni tar-Regolament tal-Kunsill (KE) Nru 1/2005 tat-22 ta' Diċembru 2004 dwar il-protezzjoni ta' l-annimali waqt it-trasport u operazzjonijiet relatati u li temenda d-Direttivi 64/432/KEE u 93/119/KE u r-Regolament (KE) Nru 1255/97 (11), jeħtieġ li tiġi aġġornata ċ-ċertifikazzjoni tat-trasport ta' l-annimali għaċ-ċertifikati ta' l-importazzjoni ta' l-annimali ħajjin.
(12)
TRACES hija sistema kompjuterizzata veterinarja integrata introdotta bid-Deċiżjoni tal-Kummissjoni 2004/292/KE tat-30 ta' Marzu 2004 dwar l-introduzzjoni tas-sistema Traces u li temenda d-Deċiżjoni 92/486/KEE (12). Din tgħaqqad u tieħu post il-funzjonijiet tas-sistemi Animo u Shift. Barra minn hekk, l-istandardizzazzjoni fl-użu taċ-ċertifikati tas-saħħa hija essenzjali għall-ipproċessar effettiv bil-kompjuter taċ-ċertifikati fis-sistema TRACES.
(13)
Id-Deċiżjoni tal-Kummissjoni 2007/240/KE tas-16 ta' April 2007 li tistabbilixxi ċ-ċertifikati veterinarji l-ġodda għall-introduzzjoni ta' annimali ħajjin, tas-semen, ta' l-embrijuni, ta' l-ova u tal-prodotti li joriġinaw mill-annimali fil-Komunità fil-qafas tad-Deċiżjonijiet 79/542/KEE, 92/260/KEE, 93/195/KEE, 93/196/KEE, 93/197/KEE, 95/328/KE, 96/333/KE, 96/539/KE, 96/540/KE, 2000/572/KE, 2000/585/KE, 2000/666/KE, 2002/613/KE, 2003/56/KE, 2003/779/KE, 2003/804/KE, 2003/858/KE, 2003/863/KE, 2003/881/KE, 2004/407/KE, 2004/438/KE, 2004/595/KE, 2004/639/KE u 2006/168/KE (13) tipprovdi li ċ-ċertifikati tas-saħħa varji meħtieġa fil-kuntest ta' l-importazzjonijiet Komunitarji għandhom jiġu ppreżentati fuq il-bażi tal-mudelli taċ-ċertifikati armonizzati annessi ma' dik id-Deċiżjoni.
(14)
Skond dan, il-format tal-mudelli kollha taċ-ċertifikati veterinarji stipulati fid-Deċiżjoni 79/542/KEE għandu jiġi emendat biex dawn ikunu kompatibbli ma' TRACES.
(15)
Sabiex ikun hemm konsistenza bejn il-mudelli taċ-ċertifikati veterinarji għall-annimali bovini u ruminanti oħrajn, jinħtieġ li fil-mudell “RUM” stipulat fil-Parti 2 ta' l-Anness I tad-Deċiżjoni 79/542/KEE, jiddaħħal paragrafu ġdid u nota f'qiegħ il-paġna fir-rigward tal-bluetongue. Barra minn hekk, fl-interess taċ-ċarezza, għandhom jiżdiedu żewġ noti f'qiegħ il-paġna b'referenzi dwar il-bluetongue fil-mudelli “BOV-X” u “OVI-X”, li wkoll huma stipulati fil-Parti 2 ta' dak l-Anness.
(16)
Id-Deċiżjoni tal-Kummissjoni 2006/854/KE tas-26 ta' Lulju 2006 li tapprova f'isem il-Komunità Ewropea emendi għall-Annessi V u VIII tal-Ftehim bejn il-Komunità Ewropea u New Zealand dwar miżuri sanitarji applikabbli għan-negozju fl-annimali ħajjin u l-prodotti ta' l-annimali (14), irrikonoxxiet lil New Zealand bħala pajjiż ħieles minn B. abortus and B. melitensis fil-punt 29 tat-Taqsima V ta' l-Anness V. Dak ir-rikonoxximent għandu jitqies fl-entrata ta' New Zealand fil-Parti I ta' l-Anness I tad-Deċiżjoni 79/452/KEE.
(17)
Biex il-kummerċ ma jiġix imfixkel, l-użu taċ-ċertifikati maħruġa skond id-Deċiżjoni 79/542/KEE, qabel l-emendi introdotti mid-Deċiżjoni preżenti, għandhom jiġu awtorizzati għal perjodu ta' tliet xhur.
(18)
Id-Deċiżjoni 79/542/KEE għandha għalhekk tiġi emendata skond dan.
(19)
Il-miżuri previsti f'din id-Deċiżjoni jaqblu ma' l-opinjoni tal-Kumitat Permanenti dwar il-Katina Alimentari u Saħħet l-Annimali,
ADOTTAT DIN ID-DEĊIŻJONI:
Artikolu 1
Il-Parti 1 u l-Parti 2 ta' l-Anness I u l-Parti 2 ta' l-Anness II tad-Deċiżjoni 79/542/KEE huma emendati skond l-Anness ta' din id-Deċiżjoni.
Artikolu 2
Din id-Deċiżjoni għandha tgħodd mill-1 ta' Lulju 2008.
B'deroga mill-ewwel paragrafu, konsenji li nħarġulhom ċertifikati veterinarji skond il-mudelli stabbiliti fid-Deċiżjoni 79/542/KEE qabel l-introduzzjoni ta' l-emendi mid-Deċiżjoni preżenti u b'data tal-ħruġ qabel il-31 ta' Diċembru 2008, għandhom jiġu aċċettati għal importazzjoni fil-Komunità sal-1 ta' Marzu 2009.
Artikolu 3
Din id-Deċiżjoni hija indirizzata lill-Istati Membri.
Magħmul fi Brussell, 27 ta' Ġunju 2008.